Roosevelt Campobello nazioarteko parkea

Roosevelt Campobello Nazioarteko Parkeak Franklin D. Roosevelt, Eleanor Roosevelt eta bere familiaren udako etxea eta inguruko lurrak gordetzen ditu. Campobello irlaren hegoaldeko muturrean dago, Kanadako Brunswick Berria probintzian, eta Franklin Delano Roosevelt Memorial Bridge zubiak lotzen du kontinentearekin, Lubecen, Mainen, Ameriketako Estatu Batuetan.

Etxea, Shingle estiloan eraikia eta 1897an amaitua, Willard T. Sears-ek diseinatu zuen. 1908an Franklin eta Eleanorri ezkontza-opari gisa eman zitzaien, Franklinen ama Sara Rooseveltek oparituta. 1921eko abuztuan, 39 urteko Roosevelt, Estatu Batuetako 32. presidentea izango zena, gaixotasun paralitiko larri batek jo zuen, garai hartan poliomielitisa zela uste zena, eta gerritik behera perlesiak jota utzi zuen. Harez gero Roosevelt hirutan bakarrik joan zen Campobellora: 1933an, 1936an eta 1939an. Eleanor Rooseveltek udako eguraldi freskoa maite zuen eta askotan bisitatzen zuen bere seme-alabekin eta lagunekin. Armand Hammer-ek 1952an erosi zuen etxea. 1962an Eleanor hil ondoren, Hammerrek jabetza AEBetako eta Kanadako gobernuei utzi zien. 1964an, 11 km2 nazioarteko parkea sortu zuten.

 Parkearen osagaiak 
Roosevelt Campobello Nazioarteko Parkeak, XIX. mendeko opor-etxea, erlazionatutako kanpo-eraikin eta etxe-ordeak, lorategiak eta xendrak ez ezik, opari-denda bat eta Kanada eta Estatu Batuen arteko mugei buruzko erakusketa elebidun txiki bat (ingelesa eta frantsesa) ere baditu.

 Antolaketa administratiboa 
Parkea Kanadako eta Estatu Batuetako gobernuen jabetzakoa da, eta Roosevelt Campobello Nazioarteko Parkeen Batzordeak kudeatzen du. Batzordea Georges Vanier Kanadako gobernadore nagusiak,  Lester B. Pearson Kanadako lehen ministroak eta Lyndon B. Johnson AEBetako presidenteak 1964ko urtarrilaren 22an sinatutako nazioarteko itunaren bidez sortu zen. Parkea 1964ko uztailaren 7an ezarri zen. Bi herrialdeek diru laguntza berdina ematen diote parkeari. Parks Canada erakundearen eta Estatu Batuetako Parke Nazionalen Zerbitzuaren kide da.

Roosevelt Campobello Nazioarteko Parkeko Batzordea patronatukideek eta komisarioek osatzen dute: herrialde bakoitzeko presidente bat eta hiru patronatukide, baita AEBetako zein Kanadako hiru ordezko komisarioak ere. AEBetako presidenteak AEBetako Batzordeko kideak izendatzen ditu, eta Kanadako Gobernadoreak Kanadako kideak. Karguak ordaindu gabeak dira, baina Kanadako gobernuak dio “kideak dietak eta bidaia gastuak aintzat hartuta zentzuz ordaindu ahal izango ditu Batzordeak".

 Galeria 
+227x227px|Roosevelt-Cottage-Campobello-2002264x264px|Roosevelt-Cottage-Main-Room-2015264x264px|Roosevelt-Cottage-Interior-Campobello-2015Rooseveltarren udako etxea 2002anEgongelaBarru aldea299x299px|Roosevelt-Cottage-Dining-Room-Campobello-2002236x236px|Roosevelt-Family-Campobello-1920294x294px|FDR-ER-1910JangelaRoosevelt familia 1920anEleonor eta Franklin Roosevelt 1910an

 Erreferentziak